cyanic-selkie/wikianc huggingface dataset:
मद्यव्यसनिता
महामारी विज्ञान
इस चीज के सेवन से पैदा होनेवाले विकार से बहुत सारे देशों को एक प्रमुख सार्वजनिक स्वास्थ्य समस्या का सामना करना पड़ता है। "शराब के इलाज के लिए आए मरीजों में सबसे आम तत्व इसका अपप्रयोग/निर्भरता है।" 2001 में यूनाइटेड किंगडम में, 'निर्भरशील मद्यपों' की संख्या 2.8 लाख से अधिक बतायी गयी थी। अमेरिका के वयस्कों में लगभग 12% के जीवन में कभी न कभी शराब निर्भरता से समस्या रही है। विश्व स्वास्थ्य संगठन का अनुमान है कि दुनिया भर में लगभग 140 मिलियन लोग शराब निर्भरता से ग्रस्त हैं। संयुक्त राज्य अमेरिका और पश्चिमी यूरोप के 10 से 20 प्रतिशत पुरुष तथा 5 से 10 प्रतिशत महिलाएं अपने जीवन में किसी मोड़ पर मद्यव्यसनिता के मानदंडों को पूरा करेंगे ही.
अनरु किचन
अनारू काइल किचन (जन्म 21 फरवरी 1984) न्यूजीलैंड के एक क्रिकेटर हैं, जो ओटागो क्रिकेट टीम के लिए खेलते हैं। वह दाएं हाथ के मध्य क्रम के बल्लेबाज और धीमी गति से बाएं हाथ के ऑर्थोडॉक्स गेंदबाज हैं।
मद्यव्यसनिता
महामारी विज्ञान
चिकित्सा और वैज्ञानिक समुदायों में मद्यव्यसनिता के बारे में एक आम सहमति है कि यह एक बीमारी की स्थिति है। उदाहरण के लिए, अमेरिकन मेडिकल एसोसिएशन अलकोहल को एक ड्रग मानता है और कहता है कि "मादक पदार्थों की लत एक क्रोनिक, प्रत्यावर्ती दिमागी बीमारी है, जिसमें बाध्यकारी रूप से मादक पदार्थों की तलब होती है और इसके विनाशकारी परिणाम के बावजूद बारबार इसका प्रयोग किया जाता है। यह जैविक अतिसंवेदनशीलता और पर्यावरण जोखिम के परस्पर जटिल प्रभाव और विकास कारकों (जैसे कि मस्तिष्कीय परिपक्वता का स्तर) का परिणाम है।"
पुरुषों में मद्यव्यसनिता का प्रचलन कहीं अधिक है, हालांकि हाल के दशकों में महिला मद्यपों के अनुपात में वृद्धि हुई है।[212] वर्तमान साक्ष्य संकेत देते है कि 40-50 प्रतिशत पर्यावरणीय प्रभाव को छोड़ दिया जाए तो पुरुषों और महिलाओं दोनों में, मद्यव्यसनिता का 50-60 प्रतिशत आनुवंशिक तौर पर निर्धारित होता है। मद्यव्यसनिता का विकास ज्यादातर शराबियों में किशोरावस्था या युवा वयस्कता की अवस्था के दौरान होता है।
पूर्वानुमान
2002 में नेशनल इंस्टीट्युट ऑन अलकोहल एब्यूज एंड अल्कोहलिज्म ने शराब निर्भरता की कसौटी के लिए 4,422 के एक समूह का सर्वेक्षण किया और पाया कि एक साल के बाद, कुछ लोग शराब सेवन के कम जोखिम की लेखक की कसौटी में खरे उतरे, जबकि समूह के सिर्फ 25.5 फीसदी का ही कोई इलाज किया गया। इसका ब्यौरा नीचे पेश किया जा रहा है: 25 फीसदी को अभी भी शराब निर्भर पाया गया, 27.3 फीसदी आंशिक रूप से दुरुस्त हुए (कुछ लक्षण जारी रहे), 11.8 फीसदी स्पर्शोन्मुख (asymptomatic) पियक्कड़ रहे (उपभोग बढ़ने से पूर्वावस्था की वापसी का खतरा) और 35.9 फीसदी पूरी तरह से दुरुस्त हुए - इनमें 17.7 फीसदी कम-जोखिम पीने वाले और 18.2 फीसदी मद्य-त्यागी शामिल हैं।
मद्यपों में मृत्यु का सबसे आम कारण है हृदयवाहिनी समस्या. पुराने शराबियों में आत्महत्या की उच्च दर है, यह प्रवृत्ति उन व्यक्तियों में बढ़ती जाती है है जिनका पीना अधिक दिनों तक चलता जाता है। माना जाता है कि शराब के कारण मस्तिष्कीय रसायन की दैहिक क्षति से ऐसा होता है, साथ ही सामजिक अलगाव के कारण भी. किशोर शराबियों में भी आत्महत्या बहुत ही आम है, किशोरों में आत्महत्या का 25 फीसदी शराब के अपप्रयोग से जुड़ा हुआ है। लगभग 18 प्रतिशत शराबी आत्महत्या किया करते हैं, और शोध में पाया गया है कि 50 प्रतिशत से अधिक आत्महत्याएं शराब या ड्रग निर्भरता से जुड़ी हुई हैं। किशोरों में यह आंकड़ा कहीं अधिक ऊपर है, 70 प्रतिशत आत्महत्याओं में शराब या नशीली दवाओं की भूमिका हुआ करती है।
इतिहास
अभिलिखित पूरे मानव इतिहास में शराब के उपयोग और दुरुपयोग का एक लंबा इतिहास है। बाइबिल, मिस्र और बेबीलोन के स्रोतों में शराब के अपप्रयोग और इस पर निर्भरता का इतिहास दर्ज हैं। कुछ प्राचीन संस्कृतियों में शराब की पूजा की जाती थी और अन्य इसके अपप्रयोग की निंदा किया करते थे। हजारों साल पहले भी अत्यधिक मात्रा में शराब दुरुपयोग और मद्यपतता को समस्याओं का कारण माना जाता रहा हैं। बहरहाल, उस समय इसे आभ्यासिक मद्यव्यसनिता के रूप में परिभाषित किया गया और 1700 के दशक तक इसके प्रतिकूल परिणामों को चिकित्सकीय तौर पर अच्छी तरह से स्थापित नहीं किया गया। 1647 में एक ग्रीक भिक्षु ने पहली बार प्रमाणित किया कि शराब का क्रोनिक दुरुपयोग तंत्रिका तंत्र और शरीर में विषाक्तता से जुड़ा हुआ है, जो कारण कई तरह के चिकित्कीय विकार जैसे कि दौरा पड़ना, पक्षाघात और अंदरुनी तौर पर रक्त क्षरण होता है। 1920 में शराब के अपप्रयोग और पुरानी मद्यव्यसनिता के प्रभावों को देखते हुए शराब की विफल रही निषेधाज्ञा को सुविचारित रूप से अंतत: अमेरिका में कुछ समय के लिए लागू किया गया। 2005 में यूएसए (USA) की अर्थव्यवस्था में शराब पर निर्भरता और इसके अपप्रयोग की अनुमानित लागत प्रतिवर्ष लगभग 220 बिलियन डॉलर है जो कि कैंसर और मोटापे से कहीं अधिक है।
समाज और संस्कृति
लंबे समय तक शराब के सेवन से होनेवाली स्वास्थ्य समस्याएं आमतौर पर समाज के लिए हानिकारक मानी जाती हैं, उदाहरण के लिए, काम का समय बर्बाद होने से पैसों का नुकसान, दवाओं की लागत और इसके दूसरे क्रम से इलाज का खर्च. शराब का सेवन सिर पर आघात, वाहन दुर्घटना, हिंसा और मारपीट का प्रमुख कारक होता है। पैसों के अलावा, शराबी और उसके परिवार तथा दोस्तों को खास तरह से सामाजिक मूल्य चुकाना पड़ता है। उदाहरण के लिए, गर्भवती महिला द्वारा शराब के सेवन से भ्रूण शराब सिंड्रोम का शिकार हो सकता है, जो एक लाइलाज और हानिकारक स्थिति है।
शराब के अपप्रयोग से आर्थिक नुकसान का आंकड़ा विश्व स्वास्थ्य संगठन द्वारा एकत्र किया गया है, जो किसी देश के सकल घरेलू उत्पाद (जीडीपी (GDP)) का एक से लेकर छह प्रतिशत तक होता है। ऑस्ट्रेलिया में सभी प्रकार के नशीले पदार्थों के अपप्रयोग में शराब की अनुमानित अधिकीलित सामाजिक लागत 24 प्रतिशत है; इसी तरह कनाडा में हुए अध्ययन के अनुसार शराब के हिस्से में 41 प्रतिशत जाता है। 2001 में किए गए एक अध्ययन में यूके (UK) के सभी प्रकार के अलकोहल के दुरुपयोग की निर्धारित लागत 18.5-20 बिलियन £ पायी गयी।
रूढि़वादी शराबी अक्सर लोकप्रिय संस्कृति और काल्पनिक कहानी-उपन्यास में मिल जाते हैं। पश्चिम की लोकप्रिय संस्कृति में 'शहर का पियक्कड़' एक खास चरित्र होता है। रूढि़वादी पियक्कड़पन हो सकता है नस्लवाद या अज्ञातजन भीति पर आधारित हो सकता है, जैसा कि आयरिश के चित्रण में बड़े पियक्कड़ के रूप में होता है। स्टिवर्स और ग्रेले जैसे समाजिक मनोवैज्ञानिकों द्वारा किए गए अध्ययन में अमेरिका में रहनेवाले आयरिश में व्यापक स्तर पर बड़ी मात्रा में शराब के सेवन को प्रमाणित करने की कोशिश की गयी है।
ख़ान्दा दालकलच
ख़ान्दा दालकलच (जन्म 1974, अन्कारा, तुर्की) एक तुर्क जनसभा प्यानो-वादक है।
जीवन
'ख़ान्दा ने अपना प्यानो-प्रशिक्षण प्रो० गुहरदिल करमानोलू चाकरसोय से प्राप्त किया। 1989 में वे बिल्क़ेन्द विश्वविद्यालय में संगीत और निष्पादन कलाओं की शिक्षा से जुड़ी और प्रो० एरसिन ओरिआए के मार्गदर्शन में पढ़ी। 1989 में उसे इस क्षेत्र में प्रथम स्थान प्राप्त हुआ। 1999 में उसने स्नातकोत्तर उपाधि प्राप्त की और कला में निपुणता की शिक्षा उसने 2003 में पूरा किया। उसकी बहन यासमीन दालकलच विश्व-कीर्तिमान स्थापित करनेवाली स्वतंत्र तैराक है।
खुशालपुर-परदायरा गाँव, पीरपैंती (भागलपुर)
खुशालपुर-परदायरा पीरपैंती, भागलपुर, बिहार स्थित एक गाँव है।
बुधपुरा
बुधपुरा (Budhpura) भारत के राजस्थान राज्य के बूँदी ज़िले में स्थित एक नगर है।
जनसांख्यिकी
सन् 2001 की जनगणना के अनुसार बुधपुरा की जनसंख्या 4387 थी, जिसमें 54% पुरुष एवं 46% महिलाएँ शामिल हैं। बुधपुरा की औसत साक्षरता दर 25% है जो राष्ट्रीय औसत 59.5% से कम है। यहाँ की पुरुष साक्षरता दर 35% और महिला साक्षरता दर 13% है। यहाँ छः वर्ष से कम उम्र के बच्चों की संख्या कुल जनसंख्या का 20% है।
दिलीप ट्रॉफी 2017
2017-18 दुलीप ट्रॉफी भारत में प्रथम श्रेणी क्रिकेट टूर्नामेंट, दुलिप ट्रॉफी के 56 वें सत्र के लिए निर्धारित है। यह 7 से 29 सितंबर 2017 के बीच होगा, जिसमें सभी मैचों को दिन/रात के जुड़नार के रूप में खेला जाएगा।
भारत के क्रिकेट बोर्ड ऑफ कंट्रोल बोर्ड (बीसीसीआई) ने शुरुआत में भारत के घरेलू और अंतर्राष्ट्रीय कैलेंडर दोनों में जमकर टूर्नामेंट रद्द कर दिया था, लेकिन घोषणा के कुछ ही समय बाद इसे बहाल किया गया था। भारत ब्लू डिफेंडिंग चैंपियन हैं।
चन्द्रशेखर वेंकटरमन
चन्द्रशेखर वेंकटरामन (तमिल: சந்திரசேகர வெங்கட ராமன்) (७ नवंबर, १८८८ - २१ नवंबर, १९७०) भारतीय भौतिक-शास्त्री थे। प्रकाश के प्रकीर्णन पर उत्कृष्ट कार्य के लिये वर्ष १९३० में उन्हें भौतिकी का प्रतिष्ठित नोबेल पुरस्कार दिया गया। उनका आविष्कार उनके ही नाम पर रामन प्रभाव के नाम से जाना जाता है। १९५४ ई. में उन्हें भारत सरकार द्वारा भारत रत्न की उपाधि से विभूषित किया गया तथा १९५७ में लेनिन शान्ति पुरस्कार प्रदान किया था।
परिचय
चन्द्रशेखर वेंकटरामन का जन्म ७ नवम्बर सन् १८८८ ई. में तमिलनाडु के तिरुचिरापल्‍ली नामक स्थान में हुआ था। आपके पिता चन्द्रशेखर अय्यर एस. पी. जी. कॉलेज में भौतिकी के प्राध्यापक थे। आपकी माता पार्वती अम्मल एक सुसंस्कृत परिवार की महिला थीं। सन् १८९२ ई. मे आपके पिता चन्द्रशेखर अय्यर विशाखापतनम के श्रीमती ए. वी.एन. कॉलेज में भौतिकी और गणित के प्राध्यापक होकर चले गए। उस समय आपकी अवस्था चार वर्ष की थी। आपकी प्रारम्भिक शिक्षा विशाखापत्तनम में ही हुई। वहाँ के प्राकृतिक सौंदर्य और विद्वानों की संगति ने आपको विशेष रूप से प्रभावित किया।
शिक्षा
आपने बारह वर्ष की अल्पावस्था में ही मैट्रिक की परीक्षा उत्तीर्ण कर ली थी। तभी आपको श्रीमती एनी बेसेंट के भाषण सुनने का सौभाग्य प्राप्त हुआ। उनके लेख पढ़ने को मिले। आपने रामायण, महाभारत जैसे धार्मिक ग्रंथों का अध्ययन किया। इससे आपके हृदय पर भारतीय गौरव की अमिट छाप पड़ गई। आपके पिता उच्च शिक्षा के लिए विदेश भेजने के पक्ष में थे; किन्तु एक ब्रिटिश डॉक्टर ने आपके स्वास्थ्य को देखते हुए विदेश न भेजने का परामर्श दिया। फलत: आपको स्वदेश में ही अध्ययन करना पड़ा। आपने सन् १९०३ ई. में चेन्नै के प्रेसीडेंसी कॉलेज में प्रवेश ले लिया। यहाँ के प्राध्यापक आपकी योग्यता से इतने प्रभावित हुए कि आपको अनेक कक्षाओं में उपस्थित होने से छूट मिल गई। आप बी.ए. की परीक्षा में विश्वविद्यालय में अकेले ही प्रथम श्रेणी में आए। आप को भौतिकी में स्वर्णपदक दिया गया। आपको अंग्रेजी निबंध पर भी पुरस्कृत किया गया। आपने १९०७ में मद्रास विश्वविद्यालय से गणित में प्रथम श्रेणी में एमए की डिग्री विशेष योग्यता के साथ हासिल की। आपने इस में इतने अंक प्राप्त किए थे, जितने पहले किसी ने नहीं लिए थे।
युवा विज्ञानी
आपने शिक्षार्थी के रूप में कई महत्त्वपूर्ण कार्य किए। सन् १९०६ ई. में आपका प्रकाश विवर्तन पर पहला शोध पत्र लंदन की फिलसोफिकल पत्रिका में प्रकाशित हुआ। उसका शीर्षक था - 'आयताकृत छिद्र के कारण उत्पन्न असीमित विवर्तन पट्टियाँ'। जब प्रकाश की किरणें किसी छिद्र में से अथवा किसी अपारदर्शी वस्तु के किनारे पर से गुजरती हैं तथा किसी पर्दे पर पड़ती हैं, तो किरणों के किनारे पर मद-तीव्र अथवा रंगीन प्रकाश की पट्टियां दिखाई देती है। यह घटना `विवर्तन' कहलाती है। विवर्तन गति का सामान्य लक्षण है। इससे पता चलता है कि प्रकाश तरगों में निर्मित है।
वृत्ति एवं शोध
उन दिनों आपके समान प्रतिभाशाली व्यक्ति के लिए भी वैज्ञानिक बनने की सुविधा नहीं थी। अत: आप भारत सरकार के वित्त विभाग की प्रतियोगिता में बैठ गए। आप प्रतियोगिता परीक्षा में भी प्रथम आए और जून, १९०७ में आप असिस्टेंट एकाउटेंट जनरल बनकर कलकत्ते चले गए। उस समय ऐसा प्रतीत होता था कि आपके जीवन में स्थिरता आ गई है। आप अच्छा वेतन पाएँगे और एकाउँटेंट जनरल बनेंगे। बुढ़ापे में उँची पेंशन प्राप्त करेंगे। पर आप एक दिन कार्यालय से लौट रहे थे कि एक साइन बोर्ड देखा, जिस पर लिखा था 'वैज्ञानिक अध्ययन के लिए भारतीय परिषद (इंडियन अशोसिएशन फार कल्टीवेशन आफ़ साईंस)'। मानो आपको बिजली का करेण्ट छू गया हो। तभी आप ट्राम से उतरे और परिषद् कार्यालय में पहुँच गए। वहाँ पहुँच कर अपना परिचय दिया और परिषद् की प्रयोगशाला में प्रयोग करने की आज्ञा पा ली।
तत्पश्चात् आपका तबादला पहले रंगून को और फिर नागपुर को हुआ। अब आपने घर में ही प्रयोगशाला बना ली थी और समय मिलने पर आप उसी में प्रयोग करते रहते थे। सन् १९११ ई. में आपका तबादला फिर कलकत्ता हो गया, तो यहाँ पर परिषद् की प्रयोगशाला में प्रयोग करने का फिर अवसर मिल गया। आपका यह क्रम सन् १९१७ ई. में निर्विघ्न रूप से चलता रहा। इस अवधि के बीच आपके अंशकालिक अनुसंधान का क्षेत्र था - ध्वनि के कम्पन और कार्यों का सिद्धान्त। आपका वाद्यों की भौतिकी का ज्ञान इतना गहरा था कि सन् १९२७ ई. में जर्मनी में प्रकाशित बीस खण्डों वाले भौतिकी विश्वकोश के आठवें खण्ड के लिए वाद्ययंत्रों की भौतिकी का लेख आपसे तैयार करवाया गया। सम्पूर्ण भौतिकी कोश में आप ही ऐसे लेखक हैं जो जर्मन नहीं है।
कलकत्ता विश्वविद्यालय में सन् १९१७ ई में भौतिकी के प्राध्यापक का पद बना तो वहाँ के कुलपति आशुतोष मुखर्जी ने उसे स्वीकार करने के लिए आपको आमंत्रित किया। आपने उनका निमंत्रण स्वीकार करके उच्च सरकारी पद से त्याग-पत्र दे दिया।
कलकत्ता विश्वविद्यालय में आपने कुछ वर्षों में वस्तुओं में प्रकाश के चलने का अध्ययन किया। इनमें किरणों का पूर्ण समूह बिल्कुल सीधा नहीं चलता है। उसका कुछ भाग अपनी राह बदलकर बिखर जाता है। सन् १९२१ ई. में आप विश्वविद्यालयों की कांग्रेस में प्रतिनिधि बन गए आक्सफोर्ड गए। वहां जब अन्य प्रतिनिधि लंदन में दर्शनीय वस्तुओं को देख अपना मनोरंजन कर रहे थे, वहाँ आप सेंट पाल के गिरजाघर में उसके फुसफुसाते गलियारों का रहस्य समझने में लगे हुए थे। जब आप जलयान से स्वदेश लौट रहे थे, तो आपने भूमध्य सागर के जल में उसका अनोखा नीला व दूधियापन देखा। कलकत्ता विश्वविद्यालय पहुँच कर आपने पार्थिव वस्तुओं में प्रकाश के बिखरने का नियमित अध्ययन शुरु कर दिया। इसके माध्यम से लगभग सात वर्ष उपरांत, आप अपनी उस खोज पर पहुँचें, जो 'रामन प्रभाव' के नाम से विख्यात है। आपका ध्यान १९२७ ई. में इस बात पर गया कि जब एक्स किरणें प्रकीर्ण होती हैं, तो उनकी तरंग लम्बाइया बदल जाती हैं। तब प्रश्न उठा कि साधारण प्रकाश में भी ऐसा क्यों नहीं होना चाहिए?
आपने पारद आर्क के प्रकाश का स्पेक्ट्रम स्पेक्ट्रोस्कोप में निर्मित किया। इन दोनों के मध्य विभिन्न प्रकार के रासायनिक पदार्थ रखे तथा पारद आर्क के प्रकाश को उनमें से गुजार कर स्पेक्ट्रम बनाए। आपने देखा कि हर एक स्पेक्ट्रम में अन्तर पड़ता है। हरएक पदार्थ अपनी-अपनी प्रकार का अन्तर डालता है। तब श्रेष्ठ स्पेक्ट्रम चित्र तैयार किए गए, उन्हें मापकर तथा गणित करके उनकी सैद्धान्तिक व्याख्या की गई। प्रमाणित किया गया कि यह अन्तर पारद प्रकाश की तरगं लम्बाइयों में परिवर्तित होने के कारण पड़ता है। रामन् प्रभाव का उद्घाटन हो गया। आपने इस खोज की घोषणा २९ फ़रवरी सन् १९२८ ई. को की।
सम्मान
आप सन् १९२४ ई. में अनुसंधानों के लिए रॉयल सोसायटी, लंदन के फैलो बनाए गए। रामन प्रभाव के लिए आपको सन् १९३० ई. मे नोबेल पुरस्कार दिया गया। रामन प्रभाव के अनुसंधान के लिए नया क्षेत्र खुल गया।
१९४८ में सेवानिवृति के बाद उन्होंने रामन् शोध संस्थान की बैंगलोर में स्थापना की और इसी संस्थान में शोधरत रहे। १९५४ ई. में भारत सरकार द्वारा भारत रत्न की उपाधि से विभूषित किया गया। आपको १९५७ में लेनिन शान्ति पुरस्कार भी प्रदान किया था।
२८ फरवरी १९२८ को चन्द्रशेखर वेंकट रामन् ने रामन प्रभाव की खोज की थी जिसकी याद में भारत में इस दिन को प्रत्येक वर्ष 'राष्ट्रीय विज्ञान दिवस' के रूप में मनाया जाता है।
ओलेना अकोपयान
ओलेना हरचिकिवना अकोपयान ( Олена Грачиківна Акопян, जन्म ४ अक्टूबर १९६९) यूक्रेन की एक पैरालंपिक तैराक है जो मुख्य रूप से श्रेणी S5 स्पर्धाओं में प्रतिस्पर्धा कर रहा है।वह उन दुर्लभ खिलाड़ियों में से एक हैं, जिन्होंने शीतकालीन पैरालिंपिक में बायथलॉन और क्रॉस-कंट्री स्कीइंग में भाग लेने वाले दोनों गर्मियों और सर्दियों के पैरालिंपिक में भाग लिया है। अकोपयान की अधिकांश पैरालंपिक सफलता वह पूल में आई जहां उसने अपने एकमात्र स्वर्ण पदक सहित अपने पंद्रह पदकों में से तेरह पदक जीते।
आजीविका
1996 के ग्रीष्मकालीन पैरालिंपिक में, अकोपियन ने 50 मीटर (160 फीट), 100 मीटर (330 फीट) और 200 मीटर (660 फीट) फ्रीस्टाइल में तीन सिल्वर जीते। हर बार वह फ्रांस की बीट्राइस हेस से पीछे रही, जिन्होंने तीन स्पर्धाओं में दो विश्व रिकॉर्ड और एक पैरालंपिक रिकॉर्ड बनाया। अकोपियन ने 100 मीटर ब्रेस्टस्ट्रोक में छठा स्थान हासिल किया।
नागानो में 1998 के शीतकालीन पैरालिंपिक में, अकोपियन ने 7.5 किलोमीटर (4.7 मील) सित्स्की बायथलॉन और 5 किलोमीटर (3.1 मील) सिट्स्की क्रॉस-कंट्री में कांस्य जीता। वह 10 किलोमीटर (6.2 मील) में पांचवें और 2.5 किलोमीटर (1.6 मील) क्रॉस-कंट्री इवेंट में चौथे स्थान पर रही ।
2000 के ग्रीष्मकालीन पैरालिंपिक में, अकोपियन ने 50 मीटर, 100 मीटर और 200 मीटर फ़्रीस्टाइल में फिर से रजत पदक जीते, जिसमें 50 मीटर फ़्रीस्टाइल में पैरालंपिक रिकॉर्ड को तोड़कर पहली हीट में हेस को दूसरी हीट में तोड़ते हुए देखा और फिर फ़ाइनल में विश्व रिकॉर्ड बनाया। अकोपियन 50 मीटर बटरफ्लाई और 50 मीटर बैकस्ट्रोक में चौथे स्थान पर रहे।
2004 के ग्रीष्मकालीन पैरालिंपिक में, अकोपियन ने स्पेन की टेरेसा पेरालेस के पीछे 50 मीटर बटरफ्लाई में एक रजत और हेस के पीछे 200 मीटर फ़्रीस्टाइल में एक और रजत जीता। उन्होंने 50 मीटर फ्रीस्टाइल में हेस को हराकर स्वर्ण पदक जीता। शेह ने 200 मीटर फ़्रीस्टाइल में पेरालेस और हेस दोनों से पीछे एक कांस्य पदक भी जीता, और चौथे स्थान पर रहने वाले यूक्रेनी 4x50 मीटर मेडले दस्ते के सदस्य थे। अकोपियन को 2001- 2005 तक मैरीना कुज़मीना (यूक्रेन के सम्मानित कोच) द्वारा प्रशिक्षित किया गया था।
2008 के ग्रीष्मकालीन पैरालिंपिक में, अकोपियन ने 50 मीटर बटरफ्लाई में विश्व रिकॉर्ड तोड़ा, जिसमें चीन की फुयिंग जियांग और रूस की अनास्तासिया डियोडोरोवा दोनों को फाइनल में तेजी से तैरते हुए देखा गया, जिससे उन्हें कांस्य पदक मिला। उसने 50 मीटर और 200 मीटर फ्रीस्टाइल में कांस्य पदक जीता और 100 मीटर फ्रीस्टाइल में चौथे स्थान पर रही।
व्यक्तिगत जीवन
बेल्गोरोड में चाकू से हमले के परिणामस्वरूप अकोपियन किशोरी के रूप में अक्षम हो गई थी, जहां वह एक संगीत विद्यालय में भाग लेने के लिए चली गई थी। उनकी शादी अगस्त 2008 में हुई थी। 2010 में उन्होंने एक बेटे और बेटी को जन्म दिया।
नहरपाली खरसीया मण्डल
नहरपाली खरसीया मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
खौशालपुर गाँव, पीरपैंती (भागलपुर)
खौशालपुर पीरपैंती, भागलपुर, बिहार स्थित एक गाँव है।
सांगड, बेरीनाग तहसील
सांगड, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
फुलबनी
फुलबनी उडी़सा प्रान्त का एक शहर है।
बुरहानुद्दीन देरान
बुरहानुद्दीन देरान (जन्म. उस्मान साम्राज्य, 1902 - मृत्यु. [इस्तांबुल]], तुर्की, 9 मार्च 1965) एक तुर्क संगीतकार थे और क़ानून चलाने के लिए प्रसिद्ध थे। उनका जन्म 1902 में हुआ था और मृत्यु 9 मार्च 1965 हुई। उन्हें इस्तांबुल के कोज़लू क़बरिस्तान में दफ़न किया गया।
रोड्स के एंड्रोनिकस
रोड्स के एंड्रोनिकस (प्राचीन यूनानी: Ἀνδρόνικος, रोमनकृत: एंड्रोनिकोस हो रोडियोस; लैटिन: एंड्रोनिकस रोडियस; fl. c. 60 ईसा पूर्व) रोड्स के एक यूनानी दार्शनिक थे जो पेरिपेटेटिक स्कूल के विद्वान (प्रमुख) भी थे।  वह अरस्तू की कृतियों के एक नए संस्करण को प्रकाशित करने के लिए सबसे प्रसिद्ध हैं जो आज तक जीवित रहने वाले ग्रंथों का आधार है।
सुदर्शन न्यूज़
सुदर्शन न्यूज़ एक भारतीय दक्षिणपंथी वैचारिक समाचार चैनल है।     इसे 2005 में सुरेश चव्हाणके ने स्थापित किया था, जो अध्यक्ष और संपादक-मुख्य हैं। चव्हाणके हिंदू राष्ट्रवादी संगठन राष्ट्रीय स्वयंसेवक संघ (RSS) के दीर्घकालीन स्वयंसेवक रह चुके हैं, जो RSS के छात्र पक्ष अखिल भारतीय विद्यार्थी परिषद से भी जुड़े रहे हैं।  उनका दावा है कि वह विचारधारा-प्रयोगिता से प्रेरित पत्रकारिता का पालन करते हैं  और उन्हें पसंद है कि उनके चैनल पर समाचार कार्यक्रमों को मतभेदपूर्ण अभियान के रूप में देखा जाए।
यह चैनल स्पष्ट रूप से सांप्रदायिक प्रसारण के लिए व्यापक रूप से आलोचना का सामना कर चुका है।
प्रधान की बरेजी
प्रधान की बरेजी गाजीपुर जिले की मुहम्मदाबाद तहसील का एक गांव है। सन 2011 में हुई जनगणना के मुताबिक इस गांव में कुल 227 परिवार निवास करते हैं। इस गांव की कुल जनसंख्या 1534 है, जिसमें महिलाओं की आबादी 803 है जबकि पुरुषों की कुल संख्या 732 है
प्रशासन
भारत के संविधान और पंचायती राज अधिनियम के तहत इस गांव का स्थानीय प्रशासन ग्राम पंचायत के जरिए ग्राम प्रधान के अधीन है। ग्राम प्रधान गांव के निवासियों द्वारा निर्वाचित जनप्रतिनिधि होता है। अमरेश प्रधान वर्तमान में बरेजी के ग्राम प्रधान हैं।
इतिहास
बरेजी गांव का इतिहास गाजीपुर जनपद के इतिहास के साथ जुड़ा है। उपलब्ध साक्ष्यों के आधार पर गाजीपुर के कठउत में परवर्ती गहडवाल राजा मांधाता की गढ़ी थी। राजा मांधाता ने नरोत्तम मिश्र नाम के ब्राह्मण को अपना प्रधान (मंत्री) बनाया था। जिनके वंशज बाद में मिश्र उपनाम की बजाय 'प्रधान' उपाधि का प्रयोग करने लगे। परिवार का विस्तार होने के बाद इस खानदान का विस्तार छह गांवों में हो गया। आज की तारीख में ये परिवार सुल्तानपुर, प्रधान की बरेजी, मड़ियांवडीह, महुंईं, सुखपुरा और कोठियां गांव में आबाद है।
गंगारामपुर गाँव, पीरपैंती (भागलपुर)
गंगारामपुर पीरपैंती, भागलपुर, बिहार स्थित एक गाँव है।
इलेक्ट्रानिक पत्रिका
जो पत्रिका कंप्यूटर पर लिखी जाए और कंप्यूटर पर ही पढ़ी जाए उसको जाल-नियतकालिक या इलेक्ट्रानिक पत्रिका (e-zine) कह सकते हैं। इस दृष्टि से जाल-पत्रिका को भी इलेक्ट्रानिक पत्रिका कहा जा सकता है। लेकिन हर इलेक्ट्रानिक पत्रिका जाल-पत्रिका हो वह ज़रूरी नहीं है। बहुत सी इलेक्ट्रानिक पत्रिकाएं पीडीएफ प्रारूप में तैयार की जाती हैं और बहुत सी एम एस वर्ड में। ये ई-मेल से पाठकों के पास भेजी जाती हैं या फिर डाउनलोड के लिए भी उपलब्ध होती हैं। बहुत सी कंपनियां अपने न्यूज़-लेटर इलेक्ट्रानिक-पत्रिका के रूप में प्रकाशित करती हैं। इनके प्रकाशन की तिथि निश्चित होती है और इनका संपादक मंडल भी होता है।
एकाला
एकाला नेपाल के लुम्बिनी अंचल का रुपन्देही जिला का एक गांव विकास समिति है। यह जगह मै १२३० घर है।
जनसंख्या
नेपाल के २००१ का जनगणना अनुसार एकाला का जनसंख्या ९२६५ है। इसमै पुरुष ५२% और महिला ४८% है।
कचकोबा घरघोडा मण्डल
कचकोबा घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
कालीदास क्रेटर (बुध ग्रह)
कालीदास (अंग्रेज़ी: Kalidasa) बुध ग्रह (मरक्यूरी) पर स्थित एक प्रहार क्रेटर है। इसका व्यास १०७ किमी है। क्रेटर का नाम प्राचीन भारतीय महाकवि कालीदास पर रखा गया था।
२००७ यूईएफए कप फाइनल
२००७ यूईएफए कप फाइनल, 16 मई 2007 पर ग्लासगो, स्कॉटलैंड में हैमपडेन पार्क में हुए एक फुटबॉल मैच था। यह दो स्पेनिश टीमें सेविला और एस्पेनयॉल के बीच खेला गया था। फाइनल अतिरिक्त समय के बाद 2-2 पर समाप्त हुआ, लेकिन अंत में सेविला पेनल्टी शूटआउट पर फाइनल 3–1 से जीता।
मैच विवरण
सेविला ने पेनल्टी शूटआउट पर 3–1 से जीत हासिल की
शिवाड़
शिवाड़ भारत के राजस्थान राज्य के सवाई माधोपुर जिले में स्थित एक गाँव है। यहाँ का घुश्मेश्वर महादेव मंदिर बहुत प्रसिद्ध है और भगवान शिव के बारहवें ज्योतिर्लिंग के रूप में माना जाता है।
घुश्मेश्वर महादेव मंदिर
कहते हैं कि घुश्मा नामक एक ब्राह्मणी की शिवभक्ति से प्रसन्न होकर भगवान शिव ने उसके नाम से ही यहां अवस्थित होने का वरदान दिया था। शिव मंदिर कितना पुराना है इसका ब्योरा यों तो उपलब्ध नहीं लेकिन ऐतिहासिक तथ्यों के मुताबिक यहां महमूद गजनवी ने भी आक्रमण किया था। गजनवी से आक्रमण करते हुए युद्ध में मारे गए स्थानीय शासक चन्द्रसेन गौड व उसके पुत्र इन्द्रसेन गौड के यहां स्मारक मौजूद है। इसके बाद अलाउद्दीन खिलजी के आक्रमण का भी उल्लेख है। वहीं अलाउद्दीन खिलजी द्वारा मंदिर के पास ही बनाई गई मस्जिद इस स्थान की प्राचीनता की पुष्टि करती है। मंदिर के ठीक सामने शिवालय सरोवर का भी अलग ही महत्व है। कहते हैं कि घुश्मा प्रतिदिन 108 पार्थिव शिवलिंगों का पूजन कर इस तालाब में विसर्जित करती थी। इसका प्रमाण सालों पहले इस तालाब की खुदाई के दौरान मिले हजारों शिवलिंगों से भी मिलता है।
वर्तमान मंदिर परिसर का भव्य रूप दानदाताओं की बदौलत ही है। मंदिर में पहली बार मार्च 1988 में ट्रस्ट का पंजीयन देवस्थान विभाग से कराया गया। इसके बाद से ही धीरे-धीरे यहां जनसहयोग मिलता गया और निर्माण कार्य होता रहा। बड़े पैमाने पर निर्माण से कहीं-कहीं मंदिर का मूल स्वरूप भी बिगड़ा है लेकिन मंदिर का गर्भगृह जस का तस है। शिवाड़ के इस मंदिर को स्थानीयता की परिधि से बाहर कर देश भर में प्रचारित करने का सबसे पहले प्रयास शिवाड़ निवासी और सेवानिवृत्त तहसीलदार बजरंग सिंह राजावत ने किया। उन्होंने तत्कालीन राजपरिवार के पोथीखाने से लेकर शिवाड़ के बुजुर्गों के पास उपलब्ध ताम्रपत्र व अन्य दस्तावेज जुटाए। विभिन्न स्तर पर पत्रव्यवहार कर यहां बारहवां ज्योतिर्लिंग होने के प्रमाणिक तथ्य हासिल किए। मंदिर से सटा हुआ भव्य गार्डन भी दर्शनार्थियों के आकर्षण का केन्द्र रहता है।
रिलायंस रिटेल
रिलायंस रिटेल (अंग्रेज़ी:Reliance Retail) एक भारतीय रिटेल कंपनी और रिलायंस इंडस्ट्रीज की सहायक कंपनी है। 2006 में स्थापित, यह राजस्व के मामले में भारत का सबसे बड़ा खुदरा विक्रेता है। इसके खुदरा आउटलेट खाद्य पदार्थ, किराने का सामान, परिधान, जूते, खिलौने, गृह सुधार उत्पाद, इलेक्ट्रॉनिक सामान और कृषि उपकरण और इनपुट प्रदान करते हैं। फिजिकल आउटलेट्स के अलावा, कंपनी अपने ई-कॉमर्स चैनलों पर भी उत्पाद बेचती है। इसके 16,700 स्टोर स्थानों पर 280,000 कर्मचारी हैं। 2022 में, रिलायंस रिटेल का राजस्व ₹2.6 लाख करोड़ (US$33 बिलियन) था।
उद्देश्य:
रिलायंस रिटेल का उद्देश्य भारत में सबसे भरोसेमंद और पसंदीदा ओमनी-चैनल रिटेलर बनना है। कंपनी का लक्ष्य सुविधाजनक और निर्बाध खरीदारी अनुभव के माध्यम से प्रतिस्पर्धी कीमतों पर उत्पादों और सेवाओं की एक विस्तृत श्रृंखला की पेशकश करके इसे हासिल करना है। रिलायंस रिटेल रोजगार पैदा करके और आर्थिक विकास को बढ़ावा देकर अपने हितधारकों के लिए मूल्य बनाना भी चाहता है।
सुविधा:
कंपनी का लक्ष्य भौतिक स्टोर, ऑनलाइन चैनल और मोबाइल ऐप सहित कई चैनलों के माध्यम से उत्पादों और सेवाओं की एक विस्तृत श्रृंखला प्रदान करके अपने ग्राहकों के लिए खरीदारी को यथासंभव सुविधाजनक बनाना है।
मूल्य:
रिलायंस रिटेल प्रतिस्पर्धी कीमतों पर उत्पादों और सेवाओं की एक विस्तृत श्रृंखला प्रदान करता है। कंपनी विभिन्न प्रकार की मूल्यवर्धित सेवाएँ भी प्रदान करती है, जैसे लॉयल्टी कार्यक्रम, होम डिलीवरी और आसान रिटर्न। इनोवेशन: रिलायंस रिटेल अपने खरीदारी अनुभव को बेहतर बनाने के लिए लगातार इनोवेशन कर रहा है। कंपनी ने हाल के वर्षों में कई नई पहल शुरू की हैं, जैसे कि इसका JioMart ऑनलाइन किराना प्लेटफॉर्म और इसकी स्मार्ट स्टोर अवधारणा।
वित्तीय स्थिति:
रिलायंस रिटेल बेहद मुनाफे वाली कंपनी है। वित्तीय वर्ष 2022-23 में, कंपनी ने 2.6 लाख करोड़ रुपये (US$33 बिलियन) का राजस्व और 4,800 करोड़ रुपये (US$620 मिलियन) का शुद्ध लाभ दर्ज किया।
भविष्य की योजनाएं:
रिलायंस रिटेल की योजना आने वाले वर्षों में अपना कारोबार बढ़ाने की है। कंपनी भौतिक स्टोर और ऑनलाइन चैनल दोनों के संदर्भ में अपने खुदरा पदचिह्न का विस्तार करने की योजना बना रही है। रिलायंस रिटेल अपने ग्राहकों की जरूरतों को पूरा करने के लिए नए ब्रांड और सेवाएं लॉन्च करने की भी योजना बना रहा है। अप्रैल 2023 में, रिलायंस रिटेल कर्ज में डूबे फ्यूचर रिटेल के लिए 49 बोलीदाताओं में से एक थी।
कुल मिलाकर, रिलायंस रिटेल एक अच्छी तरह से प्रबंधित और लाभदायक कंपनी है जिसका विकास का मजबूत ट्रैक रिकॉर्ड है। कंपनी आने वाले वर्षों में विकास जारी रखने के लिए अच्छी स्थिति में है, क्योंकि भारतीय खुदरा बाजार का विस्तार जारी है।
रिलायंस रिटेल भारत और विदेशों में अपनी उपस्थिति बढ़ाने की योजना बना रही है। कंपनी ई-कॉमर्स और वित्तीय सेवाओं जैसे नए व्यवसायों में भी प्रवेश करना चाहती है।
डेमी क्रिट्स
दैमोक्रितोस वह अब्देरा के एक प्राचीन यूनानी पूर्व-सौक्रातैसीय दार्शनिक थे, जिन्हें आज मुख्य रूप से ब्रह्माण्ड के आण्विक सिद्धान्त के निर्माण के लिए स्मरण किया जाता है।
गोकुल-मथुरा गाँव, पीरपैंती (भागलपुर)
गोकुल-मथुरा पीरपैंती, भागलपुर, बिहार स्थित एक गाँव है।
इन्द्रगढ़
इन्द्रगढ़ (Indragarh) भारत के राजस्थान राज्य के बूँदी ज़िले में स्थित एक नगर व नगरपालिका है।
जनसांख्यिकी
सन् 2001 की जनगणना के अनुसार इन्द्रगढ़ की कुल जनसंख्या 5265 थी। जिसमें 51% पुरुष एवं 49% महिलाएँ शामिल हैं। इन्द्रगढ़ की औसत साक्षरता दर 63% है जो राष्ट्रीय औसत 59.5% से अधिक है। यहाँ की पुरुष साक्षरता दर 72% और महिला साक्षरता दर 53% है। यहाँ छः वर्ष से कम उम्र के बच्चों की संख्या कुल जनसंख्या का 17% है।
गोपालपुर गाँव, पीरपैंती (भागलपुर)
गोपालपुर पीरपैंती, भागलपुर, बिहार स्थित एक गाँव है।
तुलसीपुर दानी, रामनगर तहसील
तुलसीपुर दानी, रामनगर तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
भौतिक प्रभावों की सूची
यहाँ उन भौतिक घटनाओं (phenonema) की सूची दी गयी है जिनमें "प्रभाव" शब्द आता है।
उत्तर प्रदेश के मंडल
उत्तर प्रदेश में 18 मंडल और 75 जिले हैं।
छुहीपाली रायगढ मण्डल
छुहीपाली रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
धेमाजी
धेमाजी (Dhemaji) भारत के असम राज्य के धेमाजी ज़िले में स्थित एक शहर है। यह ज़िले का मुख्यालय भी है। यहाँ से राष्ट्रीय राजमार्ग १५ निकलता है।
छबीलेराम नागर
छबीलेराम नागर, 'राजा' उपाधिधारी गुजराती ब्राह्मण योद्धा जो पहले सुल्तान अज़ीमुश्शान के राज्य में तहसील का अधिकारी था। तत्पश्चात् कड़ा जहानाबाद का फौजदार नियुक्त हुआ। मुहम्मद फर्रुखसियर की ओर से जहाँदारशाह के विरुद्ध लड़ा। विजयी होने दीवानी मिली। अपनी योग्यता के कारण कुछ दिन के बाद इसे राजधानी की सूबेदारी मिली और फिर इलाहाबाद का सूबेदार बना दिया गया। सन् 1719 ई. में यह मर गया।
एकराही
एकराही नेपाल के जनकपुर अंचल का धनुषा जिला का एक गांव विकास समिति है। यह जगह मैं ८४२ घर है।
जनसंख्या
नेपाल के २००१ का जनगणना अनुसार एकराही का जनसंख्या ४९१६ है। इसमै पुरुष ५२% और महिला ४८% है।
गोबिन्दपुर-१ गाँव, पीरपैंती (भागलपुर)
गोबिन्दपुर-१ पीरपैंती, भागलपुर, बिहार स्थित एक गाँव है।
मेल चेंगम
मेल चेंगम (Mel-chengam) भारत के तमिल नाडु राज्य के तिरुवन्नामलई ज़िले में स्थित एक गाँव है।
प्रतिबल
प्रतिबल की परिभाषा सतत यांत्रिकी में प्रतिबल (stress) से आशय ईकाई क्षेत्रफल पर आरोपित उस आन्तरिक बल से है जो दूसरे कणों द्वारा अपने पड़ोसी कणों पर लगाया जाता है। इसकी इकाई न्यूटन/वर्ग मीटर या पासकल या किलोग्राम/मीटर/वर्ग सेकेण्ड होता है।
किसी बिन्दु के आसपास एक अत्यन्त छोटे से क्षेत्र \Delta A पर \Delta\vec F बल लगा हो तो कुल प्रतिबल \vec s निम्नलिखित प्रकार से परिभाषित किया जाता है- कुल प्रतिबल को निम्नलिखित दो प्रतिबलों के सदिश योग के रूप में भी लिखा जा सकता है: जहाँ:
सारसमाल रायगढ मण्डल
सारसमाल रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
मुम्बई मोनोरेल
मुम्बई मोनोरेल भारतीय महानगर मुम्बई आधारित मोनोरेल निकाय है जो नगर में सार्वजनिक परिवहन के विस्तार के लिए बनाया गया है। यह परियोजना मुम्बई महानगर प्रदेश विकास प्राधिकरण द्वारा तैयार की गई। यह स्वतंत्र भारत की प्रथम मोनोरेल परियोजना है। इससे पूर्व कुण्डाला वैली रेलवे और पटियाला स्टेट मोनोरेल ट्रेनवेज़ १९२० में बन्द हो गये थे।
मुम्बई मोनोरेल का निर्माण कार्य जनवरी २००९ में आरम्भ हुआ और इसका प्रथम परिचालन रेखा का उद्धघाटन १ फ़रवरी २०१४ को हुआ। मुम्बई मोनोरेल भारत की बहुप्रतीक्षित पहली मोनोरेल है। इसका उद्घाटन 1 फ़रवरी 2014 को महाराष्ट्र के मुख्यमंत्री पृथ्वीराज चव्हाण ने किया। पहली मोनोरेल मुंबई के वडाला मोनो रेल डिपो से दोपहर 3 बजकर 57 मिनट पर चली और लगभग 15 मिनट का सफर तय करके 4 बजकर 12 मिनट पर चेंबूर पहुंची। 2 फ़रवरी 2014 को इसे आम जनता के लिए खोल दिया गया।
रूट
प्रथम चरण में चेंबूर-वडाला के बीच दौड़ने वाली इस मोनोरेल के मार्ग की लंबाई 8.93 किलोमीटर है तथा इसमें सात स्टेशन हैं- वडाला, भक्ति पार्क, मैसूर कॉलोनी, बीपीसीएल, फर्टिलाइजर टाऊनशिप, वीएनपी-आरसी मार्ग जंक्शन और चेंबूर। रेल 31 से 80 किलोमीटर प्रति घंटे की रफ्तार से दौड़ते हुए प्रथम चरण के पूरे मार्ग की यात्रा 15 से 20 मिनट में पूरी करेगी। मुंबई मोनोरेल का किराया 5-19 रुपये रखा गया है।
लागत
मुंबई मोनोरेल पर 3000 करोड़ रुपये की लागत आई है।
भविष्य योजना
दूसरे चरण में वडाला को दक्षिण मुंबई में संत गाडगे महाराज चौक से जोड़ा जाएगा। 19.17 किलोमीटर की यह दूरी मध्य 2015 तक पूरी होने का अनुमान है। पूरी तरह तैयार होने के बाद यह कॉरिडोर, जापान के ओसाका मोनोरेल (23.8 किलोमीटर) के बाद, दुनिया में दूसरा सबसे लंबा मोनोरेल कॉरिडोर होगा।
गोबिन्दपुर-२ गाँव, पीरपैंती (भागलपुर)
गोबिन्दपुर-२ पीरपैंती, भागलपुर, बिहार स्थित एक गाँव है।
व्‍याकुंचन
व्‍याकुंचन (buckling) एक प्रकार की गणितीय अस्थायित्व है जिसके कारण संरचनात्मक अवयव (जैसे स्तम्भ) विफल (फेल) हो जाते हैं।
लाखेरी
लाखेरी (Lakheri) भारत के राजस्थान राज्य के बूँदी ज़िले में स्थित एक नगर और नगरपालिका है।
जनसांख्यिकी
सन् 2001 की जनगणना के अनुसार लाखेरी की कुल जनसंख्या 26,910 थी। जिसमें 52% पुरुष एवं 48% महिलाएँ शामिल हैं। लाखेरी की औसत साक्षरता दर 64% है जो राष्ट्रीय औसत 59.5% से अधिक है। यहाँ की पुरुष साक्षरता दर 77% और महिला साक्षरता दर 50% है। यहाँ छः वर्ष से कम उम्र के बच्चों की संख्या कुल जनसंख्या का 14% है।
चक खनोलिया, भिकियासैण तहसील
चक खनोलिया, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
प्लैनेरिया
प्लैनेरिया (Planaria), प्लैनेरीडी कुल के अन्तर्गत एक है वंश है। इस वंश के किसी जन्तु को जब टुकड़ों में काट दिया जाता है, तो प्रत्येक टुकड़े में पूरी तरह से पूर्ण वही जन्तु पुनः उत्पन्न करने की क्षमता होती है।
प्रजातियाँ
निम्नलिखित प्रजातियों को प्लैनेरिया वंश में मान्यता प्राप्त है:
एकराहिया
एकराहिया नेपाल के जनकपुर अंचल का महोत्तरी जिले का एक गांव विकास समिति है। यह जगह मै १४४१ घर है।
जनसंख्या
नेपाल के २००१ का जनगणना अनुसार एकराहिया का जनसंख्या ९०८५ है। इसमै पुरुष ५३% और महिला ४७% है।
काइल जैमीसन
काइल जैमीसन (जन्म 30 दिसंबर 1994) न्यूजीलैंड के एक क्रिकेटर हैं। ￼
उन्होंने फरवरी 2020 में भारत के खिलाफ न्यूजीलैंड क्रिकेट टीम के लिए अंतरराष्ट्रीय क्रिकेट में पदार्पण किय2  मई 2020 में, न्यूज़ीलैंड क्रिकेट ने उन्हें 2020–21 सीज़न से पहले एक केंद्रीय अनुबंध से सम्मानित किय4]
अंतर्वस्तु
1 प्रारंभिक जीवन
2करियर
3संदर्भ
4 बाहरी कड़ियाँ
लक्ष्मणगढ़ दुर्ग
लक्ष्मणगढ़ दुर्ग (Laxmangarh Fort) भारत के राजस्थान राज्य के सीकर ज़िले के लक्ष्मणगढ़ नामक नगर में स्थित एक पहाड़ी दुर्ग है। यह सीकर नगर से 30 किलोमीटर की दूरी पर स्थित है। इसका निर्माण सीकर के राव राजा लक्ष्मणसिंह ने 1805 में करवाया था। इसके अलावा 1864 में इन्होंने लक्ष्मणगढ़ गाँव की भी स्थापना की थी।
गौरीपुर गाँव, पीरपैंती (भागलपुर)
गौरीपुर पीरपैंती, भागलपुर, बिहार स्थित एक गाँव है।
टेटकाआमा लैंलूगा मण्डल
टेटकाआमा लैंलूगा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
शॉटपुट
गोला फेंक अथवा शॉटपुट ट्रैक और फील्ड घटना है जिसमें एक भारी गेंद को सीधे फेंकने के स्थान पर घुमाकर फिसलाया जाता है जिससे वो अधिकतम दूरी पर जा सके। इस खेल को पुरुषों के लिए ओलम्पिक खेलों में इनके पुनः आरम्भ होने पर 1896 में शामिल किया गया जबकि महिलाओं को वर्ष 1948 में शामिल किया गया।
सीएसए 4-दिन फ़्रैंचाइज़ी सीरीज 2019-20
2019-20 सीएसए 4-डे फ्रैंचाइज़ सीरीज़ प्रथम श्रेणी की क्रिकेट प्रतियोगिता थी जो अक्टूबर 2019 से अप्रैल 2020 तक दक्षिण अफ्रीका में हुई थी। लायंस डिफेंडिंग चैंपियन थे।
16 मार्च 2020 को, कोविड-19 महामारी के कारण क्रिकेट दक्षिण अफ्रीका ने 60 दिनों के लिए देश में सभी क्रिकेट को निलंबित कर दिया।  24 मार्च 2020 को क्रिकेट के कार्यवाहक निदेशक ग्रीम स्मिथ की सिफारिशों के बाद लायंस को टूर्नामेंट के विजेता के रूप में नामित किया गया।
नलकर्म
इमारतों में जल, गैस, जलनिकासी, शौचगृह, रसोईघर, स्नानगृह आदि के लिए नलों की जुड़ाई, मरम्मत, झलाई आदि की कला को नलकर्म या नलकारी कहते हैं। अंग्रेजी में इसे प्लमिंग (Plumbing) कहते हैं, क्योंकि इस काम में सीसे (लैटिन में प्लंबम / Plumbum) का विशेष प्रयोग होता है। वैसे अब टिन, जस्ते, तांबे, आदि अन्य धातुओं का प्रयोग बढ़ गया है।
नलकारी का सबसे अधिक प्रयोग तो जलस्रोत, नदी और कुओं से पानी लाकर घरों में विविध प्रकार के उपकरणों द्वारा वितरण करने में ही होता है। सड़क या गली में लगे मुख्य नल से हरेक इमारत के लिए पृथक्‌ वितरण नली लगाई जाती है। मुख्य नल से इस नली का जोड़ भूमि से लगभग ढाई फुट नीचे रखना अवश्यक होता है। घर के भीतर इस नली से जहाँ जहाँ घर में जल की आवश्यकता हो अन्य नलियाँ लगाई जाती हैं और जल निकालने के लिए टोंटी या चिलमची आदि लगाई जाती है। शौचकक्ष में जलबहाव संडास (Flush Latrine) के लिए एक अलग टंकी घर की छत पर लगाई जाती है जिससे शौचकक्ष के लिए पानी हर समय सुलभ रहे।
वर्षा का या अन्य फालतू पानी घर से बाहर निकालने के लिए ढलवाँ लोहे के नल दीवार के साथ लगाए जाते हैं। शौचकक्ष के बाहर के नल भी जो दूषित हवा को निकालने के लिए लगाए जाते हैं ढलवाँ लोहे के 3फ़ फ़ व्यास के होते हैं। पाश्चात्य ढंग के घरों में हरेक शयनकक्ष के साथ स्नानागार और शौचकक्ष होते हैं। दीवारों के ऊपर लगे नल बुरे दिखाई देने के कारण उन्हें दीवारों में झिरी खोदकर भीतर दबा दिया जाता है और ऊपर पलस्तर करके रंगरोगन कर दिया जाता है।
गैस या गरम पानी वहन करनेवाली नली इस्पात या पिटवाँ लोहे की बनाई जाती है और उसके उसके चूड़ीदार जोड़ों में सीसे और तेल का मिश्रण भरा जाता है। अधिकतर इनको भी दीवार में छिपा दिया जाता है।
अन्नात्थे (फ़िल्म)
अन्नात्थे (अनुवाद: बड़ा भाई) 2021 की एक भारतीय तमिल भाषा की एक्शन फ़िल्म है। इसका निर्देशन शिव ने किया है। फिल्म का निर्माण सन पिक्चर्स के बैनर तले कलानिधि मारन द्वारा किया गया है। फिल्म में रजनीकांत, खुशबू, मीना, नयनतारा और कीर्ति सुरेश हैं। जगपति बाबू, प्रकाश राज और सूरी ने फ़िल्म में मुख्य भूमिका निभाई है। फ़िल्म के लिए संगीत डी. इम्मान ने तैयार किया है। फ़िल्म की सिनेकला और संपादन का भार क्रमशः वेट्री और रूबेन ने संभाला है।
निर्माण
फिल्म की आधिकारिक घोषणा अक्टूबर 2019 में की गई थी। यह फ़िल्म शिव और रजनीकांत के सहयोग को चिह्नित करने वाली पहली फ़िल्म है। फिल्म की मुख्य फोटोग्राफी अभिनेता के जन्मदिन की पूर्व संध्या पर 11 दिसंबर 2019 को शुरू हुई थी जो सितंबर 2021 में पूरी हुई। कोविड-19 महामारी के परिणामस्वरूप फ़िल्म की शूटिंग प्रक्रिया डेढ़ साल तक चली। दिसंबर 2020 के अंत में भारत में लॉकडाउन और रजनीकांत के स्वास्थ्य संबंधी मुद्दों के कारण फिल्म के निर्माण में देरी हुई। फिल्म की शूटिंग मुख्य रूप से हैदराबाद के रामोजी फिल्म सिटी में की गई थी, जबकि कुछ दृश्यों की शूटिंग चेन्नई में की गई थी।
कथानक
यह फ़िल्म कलैयान के इर्द-गिर्द घूमती है, जो तंजावुर में एक सरपंच है। वह अपनी छोटी बहन थांगा मीनाची से बहुत प्यार करता है और उसे खुश करने के लिए सब कुछ करता है। जब वह अपने प्रेमी के साथ कोलकाता भाग जाती है तब वह उसे मनोज पारेकर नामक एक दुष्ट गुंडे और उसके बड़े भाई, उधव पारेकर के चंगुल से बचाने के लिए हर संभव प्रयास करता है।
सिनेमाघर में
अन्नात्थे को दिवाली के अवसर पर 4 नवंबर 2021 को जारी किया गया था। फ़िल्म ने 240 करोड़ रुपए कमाए। इसने तमिलनाडु बॉक्स ऑफिस पर 150 करोड़ रुपये का आँकड़ा भी पार कर लिया, इस प्रकार यह उपलब्धि हासिल करने वाली अन्नात्थे तीसरी फिल्म बन गई।
छिन्दविन नदी
छिंदविन (बर्मी भाषा : ချင်းတွင်းမြစ်) उत्तरी वर्मा के सांगइंग मंडल (Division) में बहने वाली नदी है, जो इरावदी की मुख्य सहायक है। यह लगभग 885 किलोमीटर लंबी है। छिंदविन नदी तनाई (Tanai), ताबान (Tawan) और तारून (Taron) नदियों के मिलने से बनी है। किंतु इनमें से कौन मुख्य धारा है, यह संदेहास्पद है।
इन नदियों के स्रोत हूकांग (Hukawug) घाटी के पार्श्ववर्ती पहाड़ों में हैं। मिंजिन नगर के निकट छिंदविन पूर्ववाहिनी हो जाती है, परंतु कुछ ही दूर बाद पुन: दक्षिण-पूर्व की ओर बहने लगती हैं और गानी, अलोन तथा मोनिवा नामक नगरों से होती हुई इरावदी में मिल जाती है। मुहाने से लगभग 322 किलोमीटर दूर किंडार नगर के पास तक नदी वर्ष भर नौपरिवहनीय रहती है ओर बाढ़ की अवस्था में नौकाएँ 209 किलोमीटर ऊपर होमालिन नगर तक चलती हैं।
मुंबई डब्बावाला
डब्बावाला या डब्बेवाले ऐसे लोगोंॱ का एक समूह है जो भारत मेंॱ ज्यादातर मुंबई शहर मेॱ काम कर रहे सरकारी और गैर-सरकारी कर्मचारियों को दोपहर का खाना कार्यस्थल पर पहुँचाने का काम करता है।
समय की पाबंदी
बई में करीब पांच हजार डब्बवाले रोजाना दो लाख टिफिन की डिलीवरी करते हैं। इस सेवा की सबसे बड़ी खासियत है, समय पर डिलीवरी। डब्बावाले कभी लेट नहीं होते। आप ट्रेन की देरी या फिर किसी वजह से ऑफिस में लेट हो सकते हैं, पर डब्बावाला हमेशा समय पर आपका टिफिन लेकर हाजिर हो जाता है। डब्बावाले हर दिन दो लाख टिफिन की डिलीवरी करते हैं, पर टिफिन की पहचान में कभी कोई गड़बड़ी नहीं होती है। टिफिन पर इस तरह कोडिंग की जाती है कि जिसका टिफिन है, उसे ही मिलता है। डिलीवरी करने वाले डब्बावाले बहुत ज्यादा पढ़े-लिखे नहीं हैं, किंतु टिफिन डिलीवरी में किसी तरह की गड़बड़ी की गुंजाइश नहीं होती।
अन्ना हज़ारे का समर्थन
नूतन डब्बावाला ट्रस्ट के सचिव किरण गवांडे ने कहा कि अगत २०११ के एक शुक्रवार को टिफिन न पहुंचाकर संस्था ने अपनी 120 साल पुरानी परम्परा को पहली बार तोड़ चुकी हैं और इसका कारण यह है कि भ्रष्टाचार के विरुद्ध अन्ना के प्रयासों और भूक हड़तालों के प्रति समर्थन जताने की छोटी सी कोशिश है।
सन्दर्भ
4.https://www.outlookindia.com/newsscroll/now-mumbai-dabbawalas-fight-fakes-in-fraternity/1637411
सानीखेत, बेरीनाग तहसील
सानीखेत, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
एखाबु
एखाबु नेपाल के मेची अंचल का ताप्लेजुङ जिला का एक गांव विकास समिति है। यह जगह मैं ४१२ घर है।
जनसंख्या
नेपाल के २००१ का जनगणना अनुसार एखाबु का जनसंख्या २३४६ है। इसमै पुरुष ५१% और महिला ४९% है।
चौधरी-बसंतपुर गाँव, पीरपैंती (भागलपुर)
चौधरी-बसंतपुर पीरपैंती, भागलपुर, बिहार स्थित एक गाँव है।
सक्रिय चारकोल सफाई
सक्रिय चारकोल सफाई, जिसे चारकोल डिटॉक्स के रूप में भी जाना जाता है, एक सिद्ध चिकित्सा हस्तक्षेप का एक छद्म वैज्ञानिक उपयोग है। सक्रिय चारकोल पाउडर, टैबलेट और तरल रूप में उपलब्ध है।  इसके समर्थकों का दावा है कि नियमित रूप से सक्रिय चारकोल का उपयोग शरीर को डिटॉक्सीफाई और शुद्ध करने के साथ-साथ किसी की ऊर्जा को बढ़ावा देने और त्वचा को चमकदार बनाने में मदद करेगा।  इस तरह के दावे रसायन विज्ञान और शरीर विज्ञान के बुनियादी सिद्धांतों का उल्लंघन करते हैं।  सक्रिय चारकोल या किसी अन्य विधि के माध्यम से सफाई या डिटॉक्स के किसी भी स्वास्थ्य लाभ के लिए कोई चिकित्सा प्रमाण नहीं है।  जब निगल लिया जाता है, तो चारकोल गैस्ट्रोइंटेस्टाइनल ट्रैक्ट में मौजूद विटामिन और पोषक तत्वों के साथ-साथ नुस्खे दवाओं को अवशोषित कर लेता है, जो इसे तब तक खतरनाक बना सकता है जब तक कि डॉक्टर द्वारा निर्देशित न किया जाए।
उत्पादन और औद्योगिक अनुप्रयोग
सक्रिय चारकोल, जिसे सक्रिय कार्बन के रूप में भी जाना जाता है, आमतौर पर लकड़ी या नारियल की भूसी जैसे उच्च कार्बन स्रोत सामग्री से उत्पन्न होता है। यह स्रोत सामग्री को या तो गर्मी और दबाव के संयोजन के साथ, या एक मजबूत एसिड या आधार के साथ कार्बनीकरण के बाद अत्यधिक छिद्रपूर्ण बनाने के लिए इलाज करके बनाया जाता है। यह इसे 3000 वर्ग मीटर प्रति ग्राम तक, इसके आयतन के लिए एक बहुत बड़ा सतह क्षेत्र देता है। इसमें मीथेन और हाइड्रोजन भंडारण, वायु शोधन, डिकैफ़िनेशन, सोने की शुद्धि, धातु निष्कर्षण, जल शोधन, दवा, सीवेज उपचार और गैस मास्क और श्वासयंत्र में एयर फिल्टर सहित बड़ी संख्या में औद्योगिक उपयोग हैं।
चिकित्सा उपयोग
सक्रिय चारकोल का उपयोग लोगों को विषहरण करने के लिए किया जाता है, लेकिन केवल जीवन-धमकी देने वाली चिकित्सा आपात स्थिति में जैसे कि अधिक मात्रा में या जहर देना। चूंकि यह अपचनीय है, यह केवल पेट और आंतों में मौजूद जहर या दवाओं पर ही काम करेगा। एक बार जब ये शरीर द्वारा अवशोषित कर लिए जाते हैं तो लकड़ी का कोयला उन्हें सोखने में सक्षम नहीं होगा, इसलिए शीघ्र हस्तक्षेप वांछनीय है। शराब, धातु या मौलिक जहर जैसे लिथियम या आर्सेनिक के लिए चारकोल एक प्रभावी उपचार नहीं है क्योंकि यह केवल कुछ रसायनों और अणुओं को सोख लेगा।यह आमतौर पर पेट में एक नासोगैस्ट्रिक ट्यूब द्वारा प्रशासित होता है क्योंकि अधिकतम सोखने के लिए आवश्यक गाढ़ा घोल निगलने में बहुत मुश्किल होता है।
वैकल्पिक उपचारों में उपयोग
सक्रिय चारकोल, जैसा कि सफाई या डिटॉक्स में इस्तेमाल किया जाता है, 2014 के आसपास लोकप्रिय हो गया जब इसे ग्वेनेथ पाल्ट्रो की गूप कंपनी द्वारा मुख्यधारा के ध्यान में लाया गया, जहां इसे "सर्वश्रेष्ठ रस साफ करने में से एक" के रूप में वर्णित किया गया था। तब से, यह रस, नींबू पानी, कॉफी, पेस्ट्री, आइसक्रीम, बर्गर, पिज्जा और पालतू भोजन सहित कई अलग-अलग प्रकार के खाद्य पदार्थों और पेय के लिए एक लोकप्रिय योजक बन गया है।  न्यूयॉर्क शहर ने खाद्य उत्पादों में सक्रिय चारकोल पर प्रतिबंध लगा दिया है, जब तक कि उनके उपयोग के लिए एफडीए से मंजूरी नहीं दी जाती है। सक्रिय चारकोल, आपातकालीन चिकित्सा हस्तक्षेप के लिए डिज़ाइन किए गए उत्पादों को छोड़कर, कई फार्मेसियों, स्वास्थ्य और स्वास्थ्य खाद्य भंडारों में टेबलेट, कैप्सूल और पाउडर रूपों में उपलब्ध है।
दावे
चारकोल डिटॉक्स के समर्थकों का दावा है कि यह अतिरिक्त विषाक्त पदार्थों को हटाने में सहायता करके शरीर को शुद्ध करेगा जिससे शरीर खुद से छुटकारा पाने में असमर्थ है। किए गए अन्य दावों में शामिल हैं कि सक्रिय चारकोल का उपयोग उम्र बढ़ने-रोधी लाभ प्रदान करता है, ऊर्जा बढ़ाएगा, त्वचा को उज्ज्वल करेगा, हवा और सूजन को कम करेगा और वजन घटाने में सहायता करेगा। इसे त्वचा देखभाल उत्पादों में मुँहासे और दाग-धब्बों में सुधार के लिए एक आदर्श उत्पाद भी कहा जाता है।
आलोचना
विज्ञान आधारित चिकित्सा के स्कॉट गावुरा वेलनेस उद्योग में सक्रिय चारकोल के उपयोग के अत्यधिक आलोचक थे। अपने 2015 के लेख में सक्रिय चारकोल: एक जुनूनी खाद्य संस्कृति में नवीनतम डिटॉक्स सनक, उन्होंने कहा "नकली डिटॉक्स, जिस तरह से आप पत्रिकाओं में पाते हैं, और फार्मेसियों, जूस बार और स्वास्थ्य खाद्य भंडार में बेचे जाते हैं, वह विश्वास करने वाली दवा है।  इस संदर्भ में 'टॉक्सिन' शब्द का प्रयोग अर्थहीन है। कोई टॉक्सिन नाम नहीं है, क्योंकि इस बात का कोई सबूत नहीं है कि ये उपचार कुछ भी करते हैं, लेकिन यह प्रशंसनीय होने के लिए पर्याप्त वैज्ञानिक लगता है।"
लंदन के किंग्स कॉलेज में पोषण और आहार विज्ञान में व्याख्याता सोफी मेडलिन ने कई कारणों से सक्रिय चारकोल सफाई के उपयोग से बचने का सुझाव दिया है:
यह पेट और आंतों में मौजूद भोजन में पोषक तत्वों से बंधकर भोजन को कम पौष्टिक बना देता है।
यह कुछ दवाओं के साथ बंध जाएगा यदि हाल ही में दवाओं का उपयोग किया गया है तो इसका उपयोग करना खतरनाक होसकता है।
जब इसे लिया जाता है तो चारकोल गैस्ट्रोइंटेस्टाइनल ट्रैक्ट में मौजूद कणों को ही सोख लेगा। अगर एक रात पहले शराब के सेवन से हैंगओवर को ठीक करने के लिए लिया जाए, तो यह काम नहीं करेगा।
सक्रिय चारकोल आंत्र को धीमा कर देगा और मतली, कब्ज और निर्जलीकरण का कारण बन सकता है।
द गार्जियन के जे रेनर ने सक्रिय चारकोल नींबू पानी के एक निर्माता से इसके विषहरण गुणों के बारे में पूछने के लिए संपर्क किया। उन्हें बताया गया कि वे उत्पाद के बारे में बिल्कुल भी दावा नहीं करते हैं।  जब उन्होंने पूछा कि उत्पाद शरीर को कैसे डिटॉक्स करता है, तो उन्हें बताया गया कि वे "डिटॉक्स" शब्द को चिकित्सा शब्द "डिटॉक्सीफिकेशन" के साथ भ्रमित कर रहे हैं।
सिएटल टाइम्स के कैरी डेनेट ने सक्रिय चारकोल के बारे में कहा, "जब तक आपके पास एक दुर्लभ स्वास्थ्य स्थिति नहीं है जो आपके यकृत को प्रदान करती है - या इसके सहायक खिलाड़ी: आपके गुर्दे, पाचन तंत्र, फेफड़े और लसीका तंत्र - डिज़ाइन के अनुसार प्रदर्शन करने में असमर्थ हैं, तो आपका शरीर मुझे मदद की ज़रूरत नहीं है। जब तक आपने अधिक मात्रा में या जहर नहीं दिया है, तब तक कोई ठोस सबूत नहीं है कि सक्रिय चारकोल आपको लाभान्वित करेगा।"
चारकोल का उपयोग टूथपेस्ट में सफेद करने वाले उत्पादों के विकल्प के रूप में भी किया जाता है, लेकिन इसे हाइड्रोजन पेरोक्साइड जैसे नियमित उत्पादों की तरह दांतों को सफेद करने में प्रभावी नहीं पाया गया।
फुसरो
फुसरो (Phusro) भारत के झारखंड राज्य के बोकारो ज़िले में स्थित एक शहर है।
विवरण
वर्तमान में झारखण्ड राज्य (पूर्व में बिहार राज्य) के उत्तरी छोटानागपुर प्रमंडल में बोकारो जिला (1 अप्रैल 1991 से, पूर्व में हजारीबाग तत्पश्चात गिरिडीह जिला) के बेरमो अनुमंडल, प्रखंड सह अंचल एवं थाना के अंतर्गत एक छोटा किन्तु तीव्र गति से विकासशील शहर है। बेरमो विधानसभा (2019 के विधानसभा चुनाव में इस क्षेत्र से स्व: राजेंद्र प्रसाद सिंह जी ने जीत प्राप्त की परन्तु उनकी निधन हो जाने के कारण 2020 में इस सीट पर उपचुनाव हुआ जिसमें वर्तमान विधायक स्व: राजेंद्र प्रसाद सिंह के सुपुत्र कुमार जयमंगल सिंह उर्फ अनुप सिंह जी ने जीत कर हासिल की है) एवं गिरिडीह लोकसभा (2019 के लोकसभा चुनाव में जीत हासिल कर वर्तमान संसद चंद्र प्रकाश चौधरी जी है ) क्षेत्र के अंतर्गत आने वाला फुसरो राजनितिक रूप से भी अत्यंत सक्रीय है, पर फिर भी कई विडम्बनाओं से ग्रसित यह क्षेत्र अपनी सहनशीलता, भाईचारे एवं सौहार्द्रपूर्ण व्यवहार के लिए अपने आप में आसपास के क्षेत्रों के लिए एक मिसाल है।
यह अपने जिला मुख्यालय बोकारो से 35 कि।मी। पश्चिम में अवस्थित है तथा अपनी राजधानी राँची से 120 कि।मी। उत्तर-पश्चिम में स्थित है, यहाँ के डाक-घर (कम्प्यूटरीकृत) फुसरो बाज़ार का पिन कोड 829144 तथा भारत संचार निगम लिमिटेड, बेरमो के अंतर्गत इसका टेलीफोनिक एस।टी।डी। कोड 06549 है तथा फुसरो रेलवे स्टेशन का कोड (PUS) है। बोकारो जिला के अंतर्गत आने से यहाँ की जिन गाड़ियों का पंजीकरण होता है जिला शहर से होता हैं उनका ट्रांसपोर्ट व्हीकल रजिस्ट्रेशन कोड JH09 से शुरू होता है।
वर्ष मार्च 2008 में फुसरो नगर परिषद् के गठन के बाद से शहर में नगरीय प्रणाली के अनुपालन का प्रयास हो रहा है, हालाँकि इसकी गति सरकारी व्यवस्था के कारण कुछ धीमी ही है, परन्तु धैर्य के साथ फुसरो की जनता का साथ प्राप्त हो रहा है, जिससे यह एक बेहतर एवं स्वच्छ नगरीय वातावरण की दिशा में लगातार अग्रसर होता ही जा रहा है। फुसरो नगर परिषद् में बेरमो प्रखंड के छः पंचायत से फुसरो, ढोरी, करगली, अमलो, मकोली व कारो को लेकर वर्तमान में कुल 28 वार्ड बने हैं। जिसके बाद से ही अधिसूचित क्षेत्र समिति फुसरो के स्थान पर नगर परिषद फुसरो (वर्तमान 2017 के नगर परिषद चुनाव में इस क्षेत्र से अध्यक्ष राकेश कुमार सिंह उर्फ चुन्नु सिंह जी है एवं उपाध्यक्ष छेदी नुनिया जी है एवं 28 वार्ड में वार्ड पार्षद भी है )कहलाने लगा।
जनसांख्यिकी
वर्ष 2011 की जनगणना के अनुसार फुसरो नगर परिषद् के अंतर्गत आने वाली कुल आबादी करीब 89,178 है जिसमे से करीब 46,605 आबादी पुरुषों की तथा स्त्रियों की आबादी करीब 42,573 है, तथा जिनमे अनुसूचित जाति की आबादी  करीब 13,635 एवं अनुसूचित जनजाति की आबादी करीब 5,109 है। शिक्षित व्यक्तियों की कुल जनसख्या में हिस्सेदारी करीब 61,000 है जिनमे से करीब 35,000 पुरुष एवं करीब 26,000 महिलाएं शामिल हैं।
भौगोलिक स्थिति
फुसरो, लगभग 45।22 वर्ग कि।मी। क्षेत्र में फैला है तथा अक्षांश 23।77 डिग्री उत्तर तथा देशांतर 85।99 डिग्री पूर्व में स्थित है। भारतीय मानक समय (नैनी, इलाहाबाद +5:30 मिनट पूर्व) की समय सारणी में इसकी स्थिति +14 मिनट (पूर्व) है। इसके अधिकतर इलाके कोल इंडिया द्वारा वर्तमान व भावी कोयला खदानों को ध्यान में रखते हुए अधिसूचित किये गए हैं। कोयला खदानों में होने वाले बारूदी धमाको से घरों की खिड़कियाँ थर्रा उठती हैं तथा घरों की दीवारों में दरार आना यहाँ आम बात होती है।
जलवायु
कर्क रेखा से लगभग 100 किमी दूरी पर उत्तर की ओर स्थित होने के कारण यहाँ की जलवायु उष्णकटिबंधीय श्रेणी में आती है। यहाँ कभी भी मौसम की स्थिति एक सी नहीं रहती। मानसून के आगमन की बात करें तो, यदि अन्य कारक बाधक न हुए हों तो प्रतिवर्ष जून के मध्याह्न में मानसून आ ही जाता है। चारो ओर से छोटी-छोटी पहाडियों से घिरा यह इलाका थोड़ी सी भी अधिक बारिश को नहीं झेल पाता। बरसात के मौसम में लगातार सप्ताहांत तक हुई बारिश में इसके नदी एवं नाले उफन जाते हैं, परन्तु बारिश रुकने के कुछ ही घंटों में पानी उतरने के बाद ऐसा लगता है जैसे यहाँ तो बारिश हुई ही नहीं हो। जाड़ों में दिन काफी सुहाने एवं धूप खिली होती है तथा न्यूनतम तापमान 15 डिग्री तक तथा गर्मियों में अधिकतम पारा 45 डिग्री के पार चला जाता है।
यातायात
फुसरो रेलवे स्टेशन से कोलकाता, भोपाल, अजमेर, जबलपुर, उज्जैन तथा पटना आदि स्थानों तक जाने के लिए सीधी रेल सेवा उपलब्ध है। फुसरो अपने निकटतम महत्वपूर्ण रेलवे जंक्शन चंद्रपुरा से जुड़ा है तथा मात्र 14 कि।मी। दूर है। कोयलांचल क्षेत्र के कारण यहाँ की रेल सेवा के अंतर्गत मालगाड़ियों की आवाजाही अधिक है। रेलवे क्रोसिंग की समस्या फ्लाईओवर के शुरू हो जाने से कुछ कम तो हुई है पर बाज़ार में ट्रैफिक की स्थिति में कुछ ख़ास फर्क नहीं पड़ा है, जिसका मुख्य कारण है कोयला लदी भारी वाहनों का परिचालन। कुछ दुर्घटनाओं के बाद प्रशासन द्वारा रात 9:00 बजे तक नो-इंट्री लगाई गयी है। फुसरो से अन्य महत्वपूर्ण स्थानों जैसे जमशेदपुर (टाटा), राँची, धनबाद, गिरिडीह, चास, बोकारो, गोमिया, हजारीबाग तथा उत्तरी बिहार के कई स्थानों जैसे बिहारशरीफ, नवादा, सीवान, छपरा, गया, आरा, औरंगाबाद के लिए बस की सीधी एवं भाया सेवाएँ भी नियमित रूप से चल रही हैं। शहर के अन्दर निकटतम दूरी तय करने के लिए लोग प्रायः निजी वाहनों का प्रयोग जिनमे दुपहिया व चारपहिया वहां का प्रयोग करते हैं, वैसे ऑटो व अन्य कई छोटे वाहन भी उपलब्ध हैं।